Akies dugnas
Akies dugnas (lot. fundus oculi) – vidinio akies paviršiaus dalis, matoma per vyzdį. Akies dugnas gali būti stebimas naudojant oftalmoskopą arba fundus kamerą. Stebint akies dugną galima stebėti tokius diagnostikai svarbius pakitimus kaip kraujosruvas, eksudatus, vatos pavidalo dėmes, įvairius kraujagyslių pakitimus (pavyzdžiui, vingiuotumą, pulsavimą ir naujai susidariusias kraujagysles) ar nenormalią pigmentaciją.